Volda kyrkje

Volda kyrke er ei krosskyrkje i tettstaden Volda i Volda kommune på Sunnmøre.

 Tidlegare kyrkjer 
mini|venstre|Den førre kyrkja i Volda var bygd i 1858 etter teikningar laga av Chr. H. Grosch. Ho brann ned i 1929.
Halkjelsvik, no sentrum i tettstaden Volda, var kyrkjestad alt kring år 1200. På 1400 talet stod her ei stavkyrkje. Ho vart påbygd fleire gonger til ho vart nedreven i 1858, og erstatta av ei ny krosskyrkje i tre. Dette var ei av dei største trekyrkjene i landet. Ho brann natt til 7. april 1929. Ikkje noko av det tildels svært gamle inventaret vart redda.

 Den noverande kyrkja 
Det vart vedteke å bygg opp ny kyrkje i stein. Ho er reist etter teikning av arkitekt Arnstein Arneberg. Den grovhogne gråsteinen i yttermuren er teken om lag ein kilometer vest for kyrkja. Innvendig vart det bygd ein frittståande kvelving i jarnbetong. Kyrkja er 43,5 meter lang og 16 meter brei. Tverskipet er 29 meter. Høgda under kvelven er 11 meter. Mønehøgda 15 meter. Høgd på spiret er 40 meter. Meister under bygginga var J. Strømsheim frå Sykkylven.

Kyrkja vart vigsla 1. mai 1932 av biskop Andreas Fleischer. Koret er pryda av ei freskomåling av Hugo Lous Mohr. Det biletet, som den gongen var det største freskoarbeidet i Noreg, stod ferdig til jul i 1932.

Andre kyrkjer i Volda
 Austefjord kyrkje
 Bjørke kyrkje i Volda
 Dalsfjord kyrkje
 Hornindal kyrkje
 Kilsfjord kyrkje

 Kjelder 
 Wilhelm Kvalheim: Volda Kyrkje. Volda 1960

 Bakgrunnsstoff 
 Digitalt fortalt om kyrkjene i Volda




Kategori:Kyrkjer i Volda
Kategori:Kulturminne i Volda
Kategori:Krosskyrkjer i Noreg
Kategori:Kyrkjer i Søre Sunnmøre prosti
Kategori:Norske kyrkjer frå 1932
Kategori:Bygningar teikna av Arnstein Arneberg